የኢትዮጵያ ፕሪሚየር ሊግ አሸናፊ የሚለይበት መንገድ ይፋ ሆኗል
 የኢትዮጵያ እግር ኳስ ፌዴሬሽን የዘንድሮውን የፕሪሚየር ሊግ ውድድር አሸናፊ የሚለይበትን መንገድ ይፋ አድርጓል። ፌዴሬሽኑ በዛሬው እለት የኢትዮጵያ ፕሪሚየር ሊግ ኩባንያ ምስረታን አስመልክቶ መግለጫ ሰጥቷል። በዘንድሮው ፕሪሚየር ሊግ 24 ቡድኖች በሁለት ምድብ ተከፍለው ውድድራቸውን የሚያካሂዱ ይሆናል። በውድድሩም ከምድባቸው በአንደኝነት የሚያጠናቅቁ ሁለት ቡድኖች ለዋንጫ በገለልተኛ ሜዳ ሁለት ዙር ተጫውተው የጨዋታው አሸናፊ የሊጉን ዋንጫ የሚያነሳ ይሆናል። አሸናፊው ቡድን በአፍሪካ ቻምፒየንስ ሊግ ሲሳተፍ ሁለተኛ ሆኖ የሚያጠናቅቀው ቡድን ደግሞ ኢትዮጵያን በካፍ ኮንፌዴሬሽን ዋንጫ ይወክላል። የኢትዮጵያ ዋንጫ አሸናፊ ቡድን ደግሞ ኢትዮጵያን በሴካፋ ወክሎ እንደሚወዳደር ከሶከር ኢትዮጵያ ያገኘነው መረጃ ያመላክታል። በሀገር ውስጥ ያሉ የእግር ኳስ ውድድሮችን ለመምራት የኢትዮጵያ ፕሪሚየር ሊግ ኩባንያን ለመመሥረት እንቅስቃሴ እያደረገ መሆኑንም ፌዴሬሽኑ በዚህ ወቅት ገልጿል። አሁን ላይም የክለቦችን
ገቢ ለማሳደግ፣ ከደጋፊ
የሚገኘውን ገቢ ለማሳደግ፣
ዘመናዊ የትኬት ሽያጭ
ለመጀመርና የክለቦችንና ደጋፊዎችን
ተጠቃሚነት ለማሳደግ እየተሰራ
መሆኑንም ጠቅሷል። አዲስ
ዘመን
መስከረም 6 / 2012 